નિયામી સાથેની દોસ્તીના કારણે રોકીનો એ ગુંડાઓ સાથે સામનો થાય છે. રોકી સામે ટકવું અઘરું છે, પરંતુ સામા પક્ષે ગોવાનો સૌથી મોટો ડ્રગ માફિયા કેવિન (નિશિકાંત કામત) છે. કેવિનના ‌ખિસ્સામાં ગોવાની પોલીસ છે. પોલીસ રોકી વિશે બધી તપાસ કરીને કેવિનને વોર્નિંગ આપે છે કે રોકીની અડફેટે ચડવા જેવું નથી. અહીંથી રોકીનો ભૂતકાળ શરૂ થાય છે. એક સમયે રોકી પોતે ડોન હતો, પરંતુ ગર્લફ્રેન્ડ રુક્ષિદા (શ્રુતિ હાસન)એ તેની ગુંડાગીરીના કારણે જીવ ગુમાવતાં તે હવે ગોવા આવીને શાંતિની જિંદગી જીવી રહ્યો છે. રોકીની શાંતિને હણવાનું કામ કેવિન કરે છે. રોકી હેન્ડસમ બધું ભૂલીને નિયામી માટે મેદાનમાં ઊતરે છે.